HMPRO บวกเกือบ 3% หลังผุดกลยุทธ์ “Private Brand” ดันสัดส่วนรายได้เพิ่ม 25%
HMPRO บวกเกือบ 3% หลังผุดกลยุทธ์ “Private Brand” ดันสัดส่วนรายได้เพิ่ม 25% ล่าสุด ณ เวลา 10.36 น. อยู่ที่ระดับ 15.30 บาท บวก 0.40 บาท หรือ 2.68% สูงสุดที่ระดับ 15.40 บาท ต่ำสุดที่ระดับ 14.90 บาท ด้วยมูลค่าการซื้อขาย 130.83 ล้านบาท
8 ต.ค. 2561

ผู้สื่อข่าวรายงานว่า ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 10.36 น. อยู่ที่ระดับ 15.30 บาท บวก 0.40 บาท หรือ 2.68% สูงสุดที่ระดับ 15.40 บาท ต่ำสุดที่ระดับ 14.90 บาท ด้วยมูลค่าการซื้อขาย 130.83 ล้านบาท

ทั้งนี้ ราคาหุ้น HMPRO ปรับตัวขึ้นวันนี้หลังมีการรายงานข่าวว่า บริษัทได้มีการวางกลยุทธ์ใหม่ในพัฒนาสินค้า Private Brand โดยชู 3 จุดต่างด้านดีไซน์ ฟีเจอร์ และฟังก์ชัน ในระดับคุณภาพดี ราคาย่อมเยา ตอบโจทย์ทุกกลุ่ม Segment พร้อมเชื่อมั่นว่าสัดส่วนรายได้เพิ่มเป็น 25% ในอนาคต
ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ว่า การปรับสัดส่วนและคุณภาพของ Private brand มากขึ้นของ HMPRO จะทำให้อัตรากำไรเพิ่มขึ้น อย่างไรก็ตาม คาดว่า HMPRO จะรายงานตัวเลขการเติบโตของยอดขายที่อ่อนตัวลงในไตรมาส 3/2561 เนื่องจากฐานที่สูงในช่วงก่อนและฤดูฝน ก่อนที่จะปรับตัวดีขึ้นในไตรมาส 4/2561